b'\n_START_ARTICLE_\nVisayas\n_START_PARAGRAPH_\nVisayas (Bisaya p\xc3\xa5 tagalog og andre filippinske spr\xc3\xa5k) er et av de tre geografiske hovedomr\xc3\xa5der p\xc3\xa5 Filippinene (det nordligste er Luzon, og det s\xc3\xb8rligste er Mindanao).\n_START_SECTION_\nNavnet Visayas\n_START_PARAGRAPH_\nDet er uklart hva ordet Visayas kommer fra. \xc3\x89n popul\xc3\xa6r forklaring er at ordet kommer fra \xc2\xabSri Vishaya\xc2\xbb, navnet p\xc3\xa5 et indisk rike som en gang skal ha kontrollert det sentrale og s\xc3\xb8rlige Filippinene. Andre mener at det skal v\xc3\xa6re en videreutvikling av et kinesisk ord som betyr "De tre \xc3\xb8yene"._NEWLINE_Mer n\xc3\xb8yaktig hevder f\xc3\xb8rste hypotese at navnet er fra 600-tallets thalassokratiske malayiske Srivijaya-riket. P\xc3\xa5 sanskrit betyr sri (\xe0\xa4\xb6\xe0\xa5\x8d\xe0\xa4\xb0\xe0\xa5\x80) \xc2\xabheldig\xc2\xbb, \xc2\xabvelst\xc3\xa5ende\xc2\xbb eller \xc2\xablykkelig\xc2\xbb og vijaya (\xe0\xa4\xb5\xe0\xa4\xbf\xe0\xa4\x9c\xe0\xa4\xaf) betyr \xc2\xabseierrik\xc2\xbb eller \xc2\xabfremragende\xc2\xbb. P\xc3\xa5 1100-tallet var Sulu-\xc3\xb8yene og Visayas-\xc3\xb8ygruppen enten understilt eller tributtpliktig dette riket.'